బాలో రాజా

బాలో రాజా అరుణాచల్ ప్రదేశ్ రాష్ట్రానికి చెందిన రాజకీయ నాయకుడు. ఆయన అరుణాచల్ ప్రదేశ్ శాసనసభకు పాలిన్ శాసనసభ నియోజకవర్గం నుండి మూడుసార్లు ఎమ్మెల్యేగా ఎన్నికై పెమా ఖండు మంత్రివర్గంలో భూ పరిపాలన, పౌర విమానయాన & పట్టణాభివృద్ధి శాఖల మంత్రిగా పని చేశాడు.  
రాజకీయ జీవితం
బాలో రాజా భారతీయ జనతా పార్టీ ద్వారా రాజకీయాల్లోకి వచ్చి పార్టీలో వివిధ హోదాల్లో పని చేసి 2004 అరుణాచల్ ప్రదేశ్ శాసనసభ ఎన్నికలలో పాలిన్ శాసనసభ నియోజకవర్గం నుండి బీజేపీ అభ్యర్థిగా పోటీ చేసి తన సమీప ప్రత్యర్థి ఐఎన్‌సీ అభ్యర్థి టకం సంజోయ్ పై 892 ఓట్ల మెజారిటీతో గెలిచి తొలిసారి ఎమ్మెల్యేగా ఎన్నికయ్యాడు. ఆయన 2009 శాసనసభ ఎన్నికలలో ఐఎన్‌సీ అభ్యర్థిగా పోటీ చేసి తన సమీప ప్రత్యర్థి పీపీఏ అభ్యర్థి టకం పారియో చేతిలో 689 ఓట్ల తేడాతో ఓడిపోయాడు. 

బాలో రాజా 2019 శాసనసభ ఎన్నికలలో బీజేపీ అభ్యర్థిగా పోటీ చేసి తన సమీప ప్రత్యర్థి ఐఎన్‌సీ అభ్యర్థి టకం పారియో పై 892 ఓట్ల మెజారిటీతో గెలిచి రెండోసారి ఎమ్మెల్యేగా ఎన్నికయ్యాడు. ఆయన 2024 శాసనసభ ఎన్నికలలో బీజేపీ అభ్యర్థిగా పోటీ చేసి తన సమీప ప్రత్యర్థి ఎన్‌పిపి అభ్యర్థి మయు టారింగ్ పై 5,040 ఓట్ల మెజారిటీతో గెలిచి మూడోసారి ఎమ్మెల్యేగా ఎన్నికై, భూ పరిపాలన, పౌర విమానయాన, పట్టణాభివృద్ధి శాఖల మంత్రిగా పని చేశాడు.

మూలాలు

వర్గం:అరుణాచల్ ప్రదేశ్ రాజకీయ నాయకులు
వర్గం:అరుణాచల్ ప్రదేశ్ వ్యక్తులు
వర్గం:2019 అరుణాచల్ ప్రదేశ్ శాసనసభ్యులు
వర్గం:2024 అరుణాచల్ ప్రదేశ్ శాసనసభ్యులు
వర్గం:భారతీయ జనతా పార్టీ రాజకీయ నాయకులు